1984–1985 m. UEFA čempionų taurė
UEFA čempionų taurė 1984-1985 m. – 30-asis UEFA čempionų taurės turnyras, prasidėjęs 1984 m. rudenį. Turnyrą laimėjo Turino „Juventus“ klubas, 1985 m. gegužės 29 d. finale laimėjęs prieš Liverpulio FC. Finalą aptemdė britų sirgalių sukeltos muštynės, kurių metu įgriuvo dalis stadiono ir žuvo 39 žiūrovai. Po šio incidento UEFA nusprendė neribotam laikui uždrausti visiems Anglijos klubams dalyvauti klubiniuose turnyruose, Liverpool FC uždraudžiant dalyvavimą dar 3 metams po draudimo panaikinimo. Apribojimai Anglijos klubams panaikinti tik po 5 metų, Liverpulio FC klubui – po 6 metų.